2017. aasta kevadel valmis Tallinna Teaduspargis Tehnopol uus kaasaegne büroohoone.
#000002
Tallinna Teaduspark Tehnopol on Tallinna Tehnikaülikooli ja IT Kolledzhi naabruses paiknev teadus- ja ärilinnak, mille eesmärk on edendada Eestis tehnoloogiapõhist ettevõtlust, tuua kokku teadlased ja ettevõtjad ning pakkuda sobivaid tingimusi ja keskkonda läbimurdeliste äriideede elluviimiseks.
#000003
Valminud hoone näol on tegemist uue, tipptehnoloogilistele nõuetele vastava ärihoonega. Hoone kvaliteediklass on A. Hoone on projekteeritud vastavaks B-energiaklassi nõuetele, mis hoiab kütte- ja jahutuskulud madalal.
#000004
Hoone juures on head parkimistingimused, üürnikele võimaldatakse tasuta parkimine kõrvalkinnistutel.
#000005